รัฐมนตรีว่าการกระทรวงเกษตรและสหกรณ์ เชิญชวนใช้สินค้าผลิตภัณฑ์การเกษตรไทยเป็นของขวัญปีใหม่ ส่งมอบความสุขให้กันและกัน
รัฐมนตรีว่าการกระทรวงเกษตรและสหกรณ์ เชิญชวนใช้สินค้าผลิตภัณฑ์การเกษตรไทยเป็นของขวัญปีใหม่ ส่งมอบความสุขให้กันและกันนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า ในช่วงเทศกาลปีใหม่นี้ขอเชิญชวนคนไทยส่งมอบความสุขให้กันและกันด้วยผลิตภัณฑ์จากภาคการเกษตร ที่เป็นสินค้าในประเทศ ทั้งสินค้าของใช้ อาหาร เครื่องนุ่งห่ม ที่เป็นผลผลิตจากเกษตรกรรมของไทยโดยเกษตรกรไทย อาทิ ข้าว ผลิตภัณฑ์จากข้าว ที่ส่งตรงจากกลุ่มเกษตรกร หรือกลุ่มสหกรณ์ผู้ผลิตข้าว ของใช้ที่แปรรูปจากผืชผลการเกษตร เช่น น้ำมัลเบอร์รี่ สบู่รังไหม ผ้าไหมที่มีความโดดเด่น สวยงาม เต็มไปด้วยคุณภาพ หลายชนิดและลวดลายหลายแบบ โดยมีตั้งแต่ราคาย่อมเยาไปจนถึงระดับพรีเมียม เป็นทางเลือกให้ผู้สนใจสามารถเลือกซื้อได้หลากหลาย ซึ่งหากนำไปฝากผู้รับนอกจากจะสุขใจทั้งผู้ให้ผู้รับแล้วยังได้อุดหนุนเกษตรกรไปพร้อมกับการกระตุ้นเศรษฐกิจอีกด้วยสำหรับสินค้าพันธุ์ข้าวที่กำลังได้รับความนิยมในขณะนี้ เช่น ขาวดอกมะลิ 105 , สังข์หยด , ทับทิมชุมแพ , กข79 , กข43 , ปทุมธานี1 เป็นต้น ซึ่งจะจัดเป็นรูปแบบกระเช้าของขวัญ หรือแพ็คเป็นรูปแบบต่างๆ เป็นการเพิ่มมูลค่าของสินค้า